Diari Oficial de la Generalitat Valenciana


Sumari del DOGV 8641, del 24-09-2019 (2019/8839)

RESOLUCIÓ de 18 de setembre de 2019, de la Direcció General de Centres Docents, per la qual es resol la convocatòria de subvencions per a les corporacions locals i entitats privades sense ànim de lucre que desenvolupen la formació de persones adultes a la Comunitat Valenciana per a l'exercici 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8641

Data del DOGV
:   24-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8839


Data del document
:   18-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de setembre de 2019, de la Direcció General de Centres Docents, per la qual es resol la convocatòria de subvencions per a les corporacions locals i entitats privades sense ànim de lucre que desenvolupen la formació de persones adultes a la Comunitat Valenciana per a l'exercici 2019. [2019/8839]  
L'Ordre 39/2016, de 27 de juliol, de la Conselleria d'Educació, Investigació, Cultura i Esport, estableix les bases reguladores de les subvencions per a les corporacions locals i entitats privades sense ànim de lucre que desenvolupen l'educació de persones adultes a la Comunitat Valenciana (DOGV 7841, 01.08.2016).  
L'Ordre 29/2018, de 16 de juliol, de la Conselleria d'Educació, Investigació, Cultura i Esport, modifica l'Ordre 39/2016, de 27 de juliol, de la Conselleria d'Educació, Investigació, Cultura i Esport (DOGV 8341, 18.07.2018).  
Per mitjà de la Resolució d'11 de març de 2019, de la Conselleria d'Educació, Investigació, Cultura i Esport, es convoquen les subvencions per a les corporacions locals i entitats privades sense ànim de lucre que desenvolupen la formació de persones adultes a la Comunitat Valenciana per a l'exercici 2019.  
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en l'apartat quart de la resolució de convocatòria esmentada, després de la tramitació dels expedients per les direccions territorials d'Educació, amb els informes emesos per la Inspecció educativa.  
Vistos l'informe de conformitat i la proposta de concessió de subvencions emesos per l'òrgan instructor del procediment, una vegada realitzada la proposta de la comissió avaluadora sobre l'adjudicació de quantitats de subvenció a les institucions que complisquen els requisits previstos, en compliment del que preceptua l'article 14 de l'ordre de bases.  
De conformitat amb la disposició final segona, així com amb l'article 14 de l'Ordre 39/2016, de 27 de juliol, per delegació del conseller d'Educació, Cultura i Esport, resolc:  
  
Primer  
Aprovar la concessió de les subvencions que figuren en l'annex I, destinades a les corporacions locals i entitats privades sense ànim de lucre que desenvolupen la formació de persones adultes a la Comunitat Valenciana per a l'exercici 2019, per un import total de 2.786.402,73 euros.  
  
Segon  
Denegar les sol·licituds de subvenció a les entitats assenyalades en l'annex II, pels motius que s'indiquen.  
  
Tercer  
Els beneficiaris que consten en l'annex I hauran de justificar, davant la Direcció General de Centres Docents, les despeses i la destinació d'aquestes en la forma establida en l'article 17 de l'ordre de bases i en l'apartat seté de la resolució de convocatòria.  
La justificació de la subvenció haurà de fer-se d'acord amb els models i les instruccions que estaran a la disposició de les persones interessades en la pàgina web de la Conselleria d'Educació, Cultura i Esport  
http://www.ceice.gva.es/web/centros-docentes/ayudas/subvenciones  
Els beneficiaris hauran de presentar la documentació justificativa en el termini de deu dies hàbils a comptar des de l'endemà del dia de publicació d'aquesta resolució de concessió en el Diari Oficial de la Generalitat Valenciana.  
La falta de presentació de la documentació en el termini màxim establit donarà lloc a la pèrdua de la subvenció.  
  
Quart  
El pagament de les subvencions es realitzarà d'acord amb el que s'estableix en l'article 16 de l'Ordre 39/2016, de 27 de juliol, amb càrrec a la dotació pressupostària de la línia de subvenció S0063000, capítol IV, de la secció, servei, centre gestor i programa 07.38.07.982.68, Ensenyament Primari, prevista en l'actual Llei de pressupostos de la Generalitat, per un import global màxim de 2.786.402,73 euros, segons el que es preveu en l'apartat segon de la resolució de convocatòria.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport, en el termini d'un mes a comptar des de l'endemà del dia de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà del dia de la publicació o a partir de l'endemà del dia en què es notifique la resolució expressa del recurs de reposició o en què aquest haja d'entendre's presumptament desestimat.  
  
València, 18 de setembre de 2019.- El director general de Centres Docents: José Joaquín Carrión Candel.